Presidentti kommentoi Oulun ja Helsingin tapauksia lyhyesti valtiovierailullaan Pekingissä.

Peking

Tasavallan presidentti Sauli Niinistö toivoo keskustelua Suomea maahanmuutossa sitovista kansainvälisistä sopimuksista.

Toimittajien kysymyksiin vastannut Niinistö palasi vuonna 2016 valtiopäivien avajaisissa pitämäänsä puheeseen. Tuolloisessa puheessaan Niinistö kysyi, miten Suomen kansainväliset velvoitteet sovitetaan yhteen nopeasti lisääntyneiden turvapaikkahakemusten kanssa.